PLAN FOR CULTURE

GSK Kerempuh: PLJUSKA
2024-06-19 20:00 - 21:10 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić

Tribina “Razotkrivanje”: Zoran Žmirić, “Visoke trave” i r’n’r u Knjižari!
2024-06-20 19:00 - 20:00
U četvrtak 20. lipnja 2024. posjeti književnu tribinu Razotkrivanje, promociju novog romana Visoke trave pisca, kolumnista i glazbenika Zorana Žmirića koja će se održati u Knjižari Fraktura u 19 sati.
Uz autora, o knjizi će govoriti Frakturin glavni urednik Seid Serdarević.
Podsjetimo, nakladnička kuća Fraktura objavila je početkom godine kultni antiratni roman Zorana Žmirića “Pacijent iz sobe 19″ koji je kritika usporedila s klasicima “Zbogom oružje” Ernesta Hemingwaya i “Apokalipsa danas” Francisa Forda Coppole. Autor desetak knjiga proze, poezije i kolumni, bivši basist riječke rock-grupe Laufer, Zoran Žmirić svojim je romanima izborio finale najvažnijih domaćih književnih nagrada, a 2023. osvojio je Godišnju nagradu Grada Rijeke za iznimne umjetničke književne kvalitete koje obogaćuju kulturni život Rijeke i pronose ime grada diljem Europe.
O romanu Visoke trave:
Dva klinca, košarkaško igralište, svađa oko toga je li bila trica – tako 1985. započinje Robertovo i Goranovo prijateljstvo, jedno od onih cjeloživotnih, baždareno da preživi mnoga razdvajanja i razlike. Nisu ih rastavile ni prve ljubavi, ni različite škole, ni to što je jedan od njih dvojice s treninga bježao u ciganske čerge, ni vojni rok, ni prvi višestranački izbori koji su jednome bili u travnju, drugome u aprilu. A onda su došle mračne devedesete. U visoke trave zarasle su spaljene kuće, linije ratišta, srušeni mostovi, nedužne uspomene i svijetla budućnost na koju ni jedan ni drugi na zgarištu bivšeg života više nisu mogli računati. Putevi će im se ponovno spojiti u Newbridgeu u Republici Irskoj, gdje su visoke trave naizgled zelenije, ali i tamo će ih sustići niz neočekivanih obrata i kušnji – od zavodljivog ciganskog svijeta irskih travellersa, preko lakog ali prljavog novca, seksa koji ima svoju cijenu, do pljački i kriminala koji bi ih mogli ili jednom zauvijek razdvojiti ili spojiti na pravoj strani života.
Hoće li njih dvojica prijeći taj most ili će se opet naći ispred ruševina onoga koji su jednom spalili? Hoće li u njihovu okorjelom prijateljstvu prevladati sve teme koje ih povezuju ili ona jedna oko koje se nikad neće moći složiti?
Visoke trave Zorana Žmirića oda su prijateljstvima koja bi trebala trajati zauvijek, knjiga o generaciji kojoj su snovi nasilno ukradeni, ali ih nikad nije prestala spašavati, pa i danas ponegdje zažive u kolektivnoj memoriji, na nekim novim košarkaškim igralištima na kojima novi klinci započinju svoje romane koje će im život ispisati.
Nakon promocije uživaj na r’n’r koncertu uz bend MCW!
Pridruži se!

Darija Žmak Kunić: Da sam stablo bila bih hrast
2024-06-20 19:00 - 21:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
Galerija ULUPUH, Ilica 13
Postav izložbe: K kolektiv (Katerina Jovanović i Katarina Podobnik) i Darija Žmak Kunić
“Da sam stablo bila bih hrast sukus je intimističke priče koja svoj narativ temelji na osobnim analizama, dubokoj bliskosti i zajedničkom inatu kao rezultatu kreativnih potencijala upisanih u svaki pojedini rad. Stvaralačke instinkte umjetnica kanalizira introspekcijskim procesima, a baveći se onim intimnim i obiteljskim, radovi su ujedno i njene osobne psihoanalize. Darija Žmak Kunić ciklus u cijelosti temelji na obiteljskoj ostavštini materijalizirajući pojmove privatno/naslijeđeno/javno. U nastojanju evociranja majčinog prisustva, tkanine iz majčina ormara pretvara u artefakte, udahnjujući im novi život, snagu i ulogu. “K kolektiv (Katerina Jovanović i Katarina Podobnik) , prilagođeno iz predgovora
Posjetitelji će moći razgledati izložbu do 4. srpnja u Galeriji ULUPUH, Ilica 13/1.kat, Zagreb, radnim danom od 10 do 17 sati i subotom od 10 do 13 sati.

DESSA 35. The First Slovenian Architectural Gallery
2024-06-20 19:00 - 22:00 | galerija DESSA, Židovska steza 4, Ljubljana, 1000, Slovenia
On the occasion of the 35th anniversary of the DESSA Gallery, on Thursday, June 20, at 7 p.m., we cordially invite you to DESSA Gallery for the opening of the exhibition DESSA 35. The First Slovenian Architecture Gallery and gathering.
On April 17, 1989, DESSA architectural gallery opened its doors, at that time with the first Plečnik laureates exhibition. Since then, it has been actively promoting quality architecture, its artistic dimension and critical thinking. With its activities and program, it has become a central place for connecting architects, designers, photographers and related creators of different generations.
With the exhibition DESSA 35, we celebrate 35 years of the gallery’s operation: we look back, we remember the establishment and construction of the gallery, the main protagonists Majda Cajnko and Andrej Hrausky, their invaluable role in the design and operation of the gallery and in the international establishment of Slovenian architecture, all loyal members and supporters of DESSA gallery, exhibitions and events in the last eleven years under the leadership of Maja Ivanič and her colleagues, and the latest success – the declaration of the interior of the gallery as a cultural monument of local importance.
We congratulate the members and colleagues of DESSA Gallery. We would like to thank everyone who contributed their sketches, plans, objects, photographs for DESSA 35 exhibition … At the same time, we would like to thank all the exhibitors, curators, organizers, sponsors and supporters for creating a program that enriches Slovenian cultural and architectural space for 35 years.

Izložba 'Tri pada' Nikole Bojića, Miodraga Gladovića, Damira Gamulina i Damira Prizmića
2024-06-20 19:00 - 23:00 | KONTEJNER, Odranska 1/1, Zagreb, 10000, Croatia (Local Name: Hrvatska)
KONTEJNER, Odranska 1/1, Zagreb
Otvorenje izložbe Tri pada, 20.6.2024. u 19 sati
Trajanje izložbe: 20.6. – 13.7.2024.
Izložba istražuje tri događaja koja su se dramatično upisala u fizički i mentalni prostor grada – razoran potres koji je zadesio Zagreb u ožujku 2020., nerazriješen pad sovjetske bespilotne letjelice tipa Tupoljev TU-141 u ožujku 2022. te pad medijskog diva Vjesnik likvidiranog iste godine, a u čijem se nekadašnjem tiskovnom kompleksu danas nalazi izložbeno-izvedbeni prostor KONTEJNER.
Spekulirajući s topološkim modelima katastrofe, materijalnim ostatcima pronađem in-situ te koristeći zvuk kao temeljni medij, izložba suprotstavlja različita trajanja; geološke, geopolitičke i političke procese, uranjajući posjetitelje u prostorno-specifičnu stratigrafiju iznenadnog, no perpetuirajućeg kolapsa.
Iz kataloga izložbe:
Nestanak Vjesnika ne označava samo posljednje poglavlje postsocijalističkog pada, već i konačni slom McLuhanovskog svemira. U vremenu kada je “model postao poruka”, McLuhanova izvorna fraza postala je ispražnjeni povijesni artefakt. Izložba tretira arhitekturu propalog medijskog diva kao goli medij, a njegove krhotine kao materijalnu površinu za upisivanje događaja kao sirovih podataka, jednako nečitljivih i ljudima i strojevima. Ne nudeći jednoznačnu interpretaciju niti forenzičku egzaktnost, zvučna topografija izložbe savija vrijeme i prostor, isprepliće dnevnu politiku s geološkim procesima i planetarnim ratovanjem, u afektivan kolaps koji se odvija u beskrajnim, nepravilnim petljama. Umjesto rastvorenih dnevnih novina, izložba je oštećena crna kutija koja reproducira soundtrack sadašnjeg trenutka.
(Nikola Bojić)

Autori: Nikola Bojić, Miodrag Gladović, Damir Gamulin, Damir Prizmić
Organizacija i produkcija: KONTEJNER | biro suvremene umjetničke prakse – projekt UradiSam_ARTLAB
Kustosice: KONTEJNER
Tehnička realizacija: Jakov Habjan, William Linn
Vizualni identitet KONTEJNER-a: kuna zlatica
Dizajn: Damir Gamulin
Marketing: Jadrana Ćurković
Odnosi s javnošću i društvene mreže: Inesa Antić
Zahvala: Radiona.org – Zagreb Makerspace
Radno vrijeme KONTEJNER-a: pon–pet 17-21h, sub 11 – 15 h
Informacije o cijenama ulaznica nalaze se na kontejner.org

Projekt podržali:
Grad Zagreb, Ministarstvo kulture i medija Republike Hrvatske, Zaklada Kultura nova, Nacionalna zaklada za razvoj civilnoga društva
Uređenje i opremanje KONTEJNER izložbeno-izvedbenog prostora podržali:
Samsung, Lipapromet, Špina, Caparol, MC-Bauchemie, Knauf Ceiling Solutions, ADDE STUDIO, Egle Dizajn, Iverpan, Kerschoffset
Sponzor:
Kerschoffset

Vesna Perunović, otvorenje izložbe "Čežnja za pripadanjem"
2024-06-20 20:00 - 21:30 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Video instalacijom “Longing to Belong / Čežnja za pripadanjem”, u organizaciji Galerije 90-60-90, Vesna Perunović otvara niz pitanja o načinima na koje percipiramo domenu domicilnog prostora, suočavajući nas s vrijednostima koje mu se tradicionalno pripisuju poput sigurnosti, privatnosti, fiksiranog životnog prostora, okruženja, geografsko-etničke situiranosti. Izložba obuhvaća radove nastale u razdoblju nakon 2000., uključujući video radove i site-specific intervencije. Izložba će nakon otvorenja 20. lipnja biti otvorenasvaki dan do 29. lipnja, od 16:00 do 21:00.
Više na poveznici.

Svečana dodjela Nagrade Društva povjesničara umjetnosti Hrvatske za 2023. godinu
2024-06-21 12:00 - 14:00 | Knjižnica HAZU, Trg Josipa Jurja Strossmayera 14, Zagreb, 10000, Croatia (Local Name: Hrvatska)
Godišnje nagrade krovnog strukovnog udruženja hrvatskih povjesničara umjetnosti već su tradicionalno prilika za „inventuru stanja” hrvatske povijesti umjetnosti, koja se i dalje pokazuje kao aktivan dionik u suvremenom društvu, unatoč raznorodnim izazovima s kojima se, kao i svaka struka, kontinuirano susreće. U protekloj godini naši su kolege ostvarili cijeli niz relevantnih znanstvenih i stručnih rezultata prepoznatih i od struke i od šire javnosti, čega je jedan od pokazatelja i posjećenost događanja na umjetničkoj sceni te njihova popraćenost u medijskom prostoru. Za istaknuta ostvarenja u 2023. godini Društvo povjesničara umjetnosti Hrvatske dodjeljuje nagrade u kategorijama nagrade za životno djelo, nagradā za znanstvenu knjigu, izložbu, popularizaciju struke te promicanje interdisciplinarnosti i vizualne kulture, kao i nagrade za izvrsne diplomske radove na studiju povijesti umjetnosti.
Ovogodišnji dobitnik Nagrade za životno djelo „Radovan Ivančević” je Zvonko Maković, povjesničar umjetnosti koji svoju struku živi u punom smislu riječi, a koju je tijekom višedesetljetnoga djelovanja višestruko zadužio ne samo neumornim znanstvenim, stručnim i publicističkim radom, nego i činjenicom da je, bilo s katedre „šestice” zagrebačkog Filozofskog fakulteta, bilo u individualnim kontaktima, prema struci usmjerio brojne generacije povjesničara umjetnosti, uvijek potičući izvrsnost te ohrabrujući otvaranje novih tema i uvođenje svježih pristupa u sagledavanju onih naizgled dovršenih. Među zavidnom konkurencijom izložbenih projekata predstavljenih u 2023. godini, nagrada za izložbu dodjeljuje se autorima izložbe Achimu Grannu iz Bečke Albertine i Milanu Pelcu iz zagrebačkog Instituta za povijest umjetnosti, kustosu izložbe Ivanu Rothu te osječkom Muzeju likovnih umjetnosti za organizacijski zahtjevno ostvarenje međunarodnoga predznaka Andrija Medulić Schiavone – grafički genij manirizma. Postav i koncepcija izložbe te cjelovitost interpretacije zavidnog broja izloženih djela, kao odrazi višegodišnjeg rada na njezinoj pripremi, čine izložbu grafičkoga opusa Andree Schiavonea u Osijeku poticajnim primjerom za buduće suradnje hrvatskih i inozemnih stručnjaka i institucija.
Međunarodna suradnja, umrežavanje i nadnacionalna kreativnost obilježili su i ovogodišnju nagradu za promicanje interdisciplinarnosti i vizualne kulture, dodijeljenu Projektu Kentridge na Animafestu 2023. Visoka razina profesionalnog angažmana u predstavljanju mnogostrukih umjetničkih formi koje obilježavaju stvaralaštvo Williama Kentridgea te njegovo povezivanje s hrvatskim umjetničkim snagama postavilo je nagrađeni projekt čvrsto uz bok srodnim događanjima na međunarodnoj sceni. Animafestu je u 2023. godini, zajedno s njegovim programskim direktorom Danielom Šuljićem te producenticom povjesničarkom umjetnosti Paolom Orlić i selektoricom Andrijanom Ružić, pošlo za rukom realizirati Projekt Kentridge.
Knjiga nagrađena za 2023. godinu uzoran je primjer cjelovitog pristupa dosad zanemarenom poglavlju arhitekture Dubrovnika, grada čija povijesno slojevita baština i dalje nudi nove istraživačke poticaje, a na koje hrvatski povjesničari umjetnosti s neskrivenim žarom uspješno odgovaraju. Povjesničar umjetnosti Antun Baće pruža u monografiji Arhitektura Dubrovnika između dva svjetska rata cjelovit uvid u arhitekturu, graditeljstvo i urbani razvoj južne Hrvatske od Cavtata do Trstenog, uključujući i Elafitske otoke. U kontekstu statusa Dubrovnika kao visoko profilirane turističke destinacije u kojoj je očuvanje graditeljskog naslijeđa svakodnevni izazov, valorizacija njegove svekolike arhitektonske baštine, pa tako i one iz prošlosti koja nam se možda ne čini tako davnom, jedan je od osnovnih preduvjeta njezine zaštite.
O pokretačkoj snazi pojedinca na dobrobit struke svjedoči ovogodišnja dobitnica godišnje nagrade za popularizaciju struke Biserka Rajković Salata, koja kroz već devedeset brojeva kao glavna urednica časopisa Zagreb moj grad u suradnji s brojnim povjesničarima umjetnosti (i ne samo njima) neumorno razmata povijesne i kulturne slojeve zagrebačke prošlosti i sadašnjosti, čineći tako našu struku vidljivijom i pristupačnijom širem krugu čitatelja, ali i otkrivajući njezin potencijal mogućeg karijernog odabira za neke nove generacije povjesničara umjetnosti.
Lista nominiranih izvrsnih diplomskih radova uvjerila nas je da hrvatska povijest umjetnosti ima ambiciozne i sposobne mlade kolege čiji interesi daleko nadilaze tradicionalne okvire. Materijali koji su se pojavili u predloženim radovima iznimno su raznoliki, obuhvaćajući razdoblja od najstarijih vremena do današnjice. Mladi kolege čiji su diplomski radovi nagrađeni su Sabrina Nikolina Boj, Nina Stropnik i Matija Vinković.
U 2023. godini naša je struka ponovno pokazala da odabir dobitnika Nagrade Društva povjesničara umjetnosti Hrvatske ne može biti jednostavan zadatak, na čemu smo kao povjerenstvo ipak zahvalni. Visoka kvaliteta predloženih ostvarenja u svim kategorijama još je jedan znak davno prijeđenih okvira generacijskih i geografskih zadatosti, te nova potvrda da hrvatska povijest umjetnosti ima svoj glas i mjesto i u domaćim i u međunarodnim okvirima.
Povjerenstvo za dodjelu Nagrade Društva povjesničara umjetnosti Hrvatske za 2023. godinu: Jasminka Najcer Sabljak, Dalibor Prančević, Daniel Premerl, Marija Tonković, Tanja Trška

Izložba Stijepa Brbore u Medijateci galerije Flora
2024-06-25 20:00 - 22:00 | HDLUDU, Šetalište kralja Zvonimira 32, Dubrovnik
Od vremena Adama i Eve, zbog čije je zaigranosti čitavo čovječanstvo dobilo po prstima za vijeke vjekova, golo je ljudsko tijelo vjerojatno najtabuiziraniji motiv u umjetnosti. Ali, jednom oslobođeno iz standardiziranih moralno-etičkih margina i smješteno među ljude, progovara jezikom koji se odgojem, tradicijom, pravilima ponašanja ili normama odijevanja uporno želi zatomiti.
Erotika viđena okom Stijepa Brbore ciljano ne govori o ženskoj (ili ljudskoj) ljepoti i čistoći. Njezina je uloga subverzivna; ona se buni protiv nametnutih principa i zakonskih okvira, tematizirajući čovjeka kao životinju koja se ne može ukrotiti.
Isto tako, crno-bijela fotografija nije slučajan izbor. Naročito kada, kao u ovom slučaju, tematizira naturalizam. Intervencijom golog tijela u prostore koji, duhovno ili materijalno, na stanovit način simboliziraju prljavštinu, dekadenciju, propast jednog vremena ili osobnosti, postignut je kontrast kojim se želi istaći negativan utjecaj okoline na pojedinca, pri čemu je okolina ta koja prlja bjelinu i nevinost čistog ljudskog tijela.
I iako je to ono što bi se moglo zaključiti na prvi pogled, fotografija Stijepa Brbore nema namjeru šokirati, prije – ukazati na devijantnost i klaustrofobiju društva koje se, doduše, voli nazivati suvremenim, ali još uvijek, sputanog institucionalnim dogmama i simbolima prošlih vremena. Golo žensko tijelo koje oskvrnjuje mjesta poput duhovnih utočišta ili obilježava teritorij urinirajući ulicama grada u kojem živi, tek je alat u rukama umjetnika kojim on, ponekad nenametljivo, ponekad eksplicitno, a ponekad dramatično iskazuje bunt protiv okova okoline u kojoj živi. //Lidija Deduš

Stijepo Brbora rođen je 1953. godine u Dolima. Objavljuje fotografije u magazinima za kulturu fotografije ( Refoto ). Izlaže u zemlji i inozemstvu. Osebujnost i provokativnost izričaja donose mu mnoge međunarodne nagrade na festivalima fotografije. Erotika, kao priča o emocijama, je istovremeno mentalna provokacija, naglašena klaustrofobija, narcisoidni voajerizam i subverzija.
Član je Fotokinokluba Marin Getaldić. Živi i radi u Dubrovniku.

IZLOŽBA Citius, Altius, Fortius – Communiter. Antičke i moderne Olimpijske igre
2024-06-26 10:00 - 2024-08-31 18:00 | Arheološki muzej u Zagrebu, Trg Nikole Šubića Zrinskog 19, Zagreb, 10000, Croatia (Local Name: Hrvatska)
Olimpijske igre, fenomen s više od 2500 godina povijesti, povezuju ljude i pružaju pozornicu talentiranim sportašima da pokažu svoju snagu, vještinu, brzinu i spretnost još od 776. pr. Kr. Inspirirale su mnoge pojedince, a ovaj puta ujedinile Arheološki muzej u Zagrebu i Hrvatski športski muzej koji su u suradnji s Hrvatskim olimpijskim odborom i Hrvatskom olimpijskom akademijom postavili izložbu Citius, Altius, Fortius – Communiter. Antičke i moderne Olimpijske igre koja će vas odvesti na putovanje kroz povijest Olimpijskih igara.

P.E.N. na SUR-u, Susjedstvo riječi: Pjesnici i prevoditelji – James Byrne i Damir Šodan
2024-06-27 12:00 - 14:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Stih u regiji je festival književnosti koji se održava od 27. do 30. lipnja u Zagrebu, Varaždinu i Vrbovcu. Na njemu gostuju književnici i pjesnici iz južnoslavenskih zemalja. U Knjižnici Marije Jurić Zagorke gostovat će James Byrne i Damir Šodan.

Tea Lovrić // Korelacije: Otvorenje izložbe u Oris Kući arhitekture
2024-06-27 19:00 - 21:30 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U Oris Kući arhitekture u četvrtak, 27. lipnja 2024., otvara se samostalna izložba likovne umjetnice Tee Lovrić povodom obrane njezinog diplomskog rada na Akademiji likovnih umjetnosti u Zagrebu – smjer Grafika – pod mentorstvom prof. dr. art. Roberta Šimraka. Na izložbi “Korelacije” bit će predstavljeni slikarski radovi mlade umjetnice, kao i radovi u dubokom tisku – primarno bakropisu i akvatinti.
Iz sažetka diplomskog rada umjetnice: “Osnovna tema ovog diplomskog rada istraživanje je likovnog senzibiliteta prolaskom vremena, odnosno kako Sunčeva udaljenost od Zemlje utječe na isti. U pozadini stoje temeljne ljudske emocije, svakodnevni podražaji i oni iz podsvijesti te razmišljanje o svrsi umjetnosti i njezinoj moći. „Korelacije” istražuju te odnose, ali najviše stavljaju u vezu slikarstvo i grafiku, ovim redoslijedom jer su slike zapravo skice za grafiku. Rad čini 19 grafika. Naglasak je na prevođenju koloritskog izraza u mediju akrila na platnu u onaj u tehniku dubokog tiska, na eksperimentalan način.”
Izložbu će se moći pogledati do nedjelje, 30. lipnja 2024.

SUR-ova matineja: Claudio Damiani i Gian Mario Villalta (razgovaraju Marijana Šutić i Ivan Herceg)
2024-06-28 12:00 - 14:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Stih u regiji je festival književnosti koji se održava od 27. do 30. lipnja u Zagrebu, Varaždinu i Vrbovcu. Na njemu gostuju književnici i pjesnici iz južnoslavenskih zemalja. U Knjižnici Marije Jurić Zagorke gostovat će Claudio Damiani i Gian Mario Villalta, uz Marijanu Šutić i Ivana Hercega.

Porto Etno / festival world musica i gastronomije
2024-06-28 18:00 - 2024-06-29 00:00
Porto Etno Festival ove se godine predstavlja u velikom stilu – riječkoj publici omiljen makedonski glazbenik Kiril Džajkovski i grčka eurovizijska predstavnica Marina Satti predvode bogati line-up, a dvodnevnu manifestaciju dodatno osnažuje gastro program. Svoje tradicionalne recepte za festivalsku publiku pripremat će manjinci iz raznih dijelova svijeta.
Program:
28.6.
18:00 – Otvaranje Porto Etno festivala / Korzo – Exportdrvo
Parada će krenuti s Jadranskog trga u 18 sati preko cijelog Korza, a predvodit će ju glazbeno društvo Spinčići s prigodnim repertoarom, dok će na nekoliko punktova uzduž rute folklorna društva prezentirati svoju baštinu. Parada će završiti smotrom društava ispred Exportdrva i uz prigodni nastup pjevačkog zbora Sempre Allegro. U programu sudjeluju: FA Zora / Opatija, FD Poljica / Krk, KUD Zvir / Jelenje, Udruga sopaca Krka, KUD Ilija Dorčić / Novi Vinodolski, VKD Frankopan / Vrbnik, KD Ive Jelenović / Dobrinj
21:00 – Voices in Etno (Boris Štok, Barbara Munjas, Alba Nacinovich…) + Porto Etno orkestar
22:00 – FA Tempet
23:00 – Crne Mambe
—
29.6.
11:00-13:00 Melting Pot gastro fešta
21:00 – Folkatomik
22:30 – Marina Satti
00:00 – Kiril Džajkovski – live act

Dnevne ulaznice:
€10 do 31.5.
€15 od 1. do 27.6.
€20 na dane festivala
Festivalske ulaznice:
€18 do 31.5.
€25 od 1. do 27.6.
€35 na dane festivala
Prodajna mjesta:
– blagajna HKD-a, sat vremena prije početka programa
– online na mojekarte.hr *
– Dallas Music Shop *
– Foto Revija *
– na dane festivala na ulazu u Exportdrvo, sat vremena prije početka programa
* na ulaznice kupljene online, u Dallas Music Shopu ili Foto Reviji plaća se dodatnih €0,95 za obradu transakcije

Artist Talk - LAIBACH & A/POLITICAL
2024-06-28 19:00 - 21:00 | Lauba – Kuća za ljude i umjetnost, Prilaz baruna Filipovića 23a, Zagreb, 10000, Croatia (Local Name: Hrvatska)
Povodom otvorenja Laubine velike ljetne izložbe AUSSTELLUNG! LAIBACH KUNST: Unternehmen Barbarossa + Assimilator, koja se otvara 29. lipnja u 20:00 h, Lauba organizira Artist talk sa slovenskom cross-media skupinom LAIBACH i svjetski poznatom organizacijom A/POLITICAL, u čijoj se kolekciji nalazi jedan od izloženih radova – “Unternehmen Barbarossa”.

Grupa Laibach bilježi preko 40 godina uspjele umjetničke provokacije u svim medijima i formama, na svim prostorima i u svakoj neuralgičnoj točki svijeta, od Zapada do Dalekog istoka, od nacizma i fašizma preko socijalizma do kapitalizma, na oba pola Hladnog i u bespuću sva tri svjetska rata, od Sjeverne do Južne Koreje. Neovisno kojim se političkim i kulturnim režimima bavili, Laibach je uvijek znao kako kolažirati naizgled benignu pop kulturu, ideološki novogovor i ratničku ikonografiju da bi stvorio spektakl užasa od kojeg ćemo ustuknuti upravo zato što ćemo ga prepoznati oko sebe i u sebi.

Sudjeluju Ivan Novak (LAIBACH) i George Chetwode (A/POLITICAL), dok je moderatorica Artist Talk-a Ivana Dragičević (N1).

Početak je u 19:00 sati!

Ulaz je slobodan.

Otvorenje Laubine velike ljetne izložbe - AUSSTELLUNG! LAIBACH KUNST: Unternehmen Barbarossa + Assimilator
2024-06-29 20:00 - 23:30 | Lauba – Kuća za ljude i umjetnost, Prilaz baruna Filipovića 23a, Zagreb, 10000, Croatia (Local Name: Hrvatska)
Velika tiskana slova, njemačke fraze, militantni prizvuk. Ljudi na svim kontinentima jednako bi reagirali na ovakav naslov. „Oh, ne!”, uzdahnuli bi. „Evo nam opet Laibacha.” Takav je domet i tolika prepoznatljivost ljubljanskog kolektiva koji bilježi preko 40 godina uspjele umjetničke provokacije u svim medijima i formama, na svim prostorima i u svakoj neuralgičnoj točki svijeta, od Zapada do Dalekog istoka, od nacizma i fašizma preko socijalizma do kapitalizma, na oba pola Hladnog i u bespuću sva tri svjetska rata, od Sjeverne do Južne Koreje. Neovisno kojim se političkim i kulturnim režimima bavili, Laibach je uvijek znao kako kolažirati naizgled benignu pop kulturu, ideološki novogovor i ratničku ikonografiju da bi stvorio spektakl užasa od kojeg ćemo ustuknuti upravo zato što ćemo ga prepoznati oko sebe i u sebi.
I svojom novom izložbom UNTERNEHMEN BARBAROSSA + ASSIMILATOR Laibach se bavi politički vrućim i skliskim temama u svom prepoznatljivo nepredvidljivom stilu. Što povezuje Allaha i Zvjezdane staze? Picassovu Guernicu i noćne more partizana? Slikarski ekspresionizam i zanatske tepisare u ruralnom Afganistanu? Samo Laibach zna od apstraktnog tijela preko pop kulture u tren oka skočiti na najteža pitanja ljudske egzistencije i primorati nas da se suočimo s nepojmljivim strahotama koje se čine u ime naših zamišljenih zajednica. Otpor je uzaludan – reći će nam Laibach i dodati: Legnite i opustite se.
(Luka Ostojić, autor izložbenog predgovora)

Ulaz na otvorenje je slobodan, dok se ostalih dana naplaćuje.
Izložba ostaje otvorena do 20. kolovoza.

The Pogo Dolls
2024-06-29 21:30 - 22:30 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
THE POGO DOLLS je izvedba koja svoja koreografsko-dramaturška rješenja pronalazi u punk kulturi. Proces stvaranja predstave oslanjao se na okoliš punka, odnosno njegovu prostornost, te je crpio inspiraciju iz karakterističnih elemenata punk koncerta: kruga kao središta energije, mosh pita kao omeđenog prostora, te jasnih procedura unutar svakog punk koncerta, uključujući pogo, izmjenu pozicije izvođača i publike, te kaos. Izvođačice su materijal za predstavu nalazile i u vlastitim pričama prisjećanja na prve koncerte, uključujući osjećaje u tijelu, euforiju ili izgubljenost, te osjećaj za gužvu koja informira i određuje mogućnost kretanja, a iz kojeg su uzimale procedure i prevodile ih u plesni materijal. Polazište za stvaranje materijala bile su karakterne maske, unutar kojih je nastala okosnica cjelokupne izvedbe. Imenovanjem izvedbe nazivom benda i korištenjem okoliša koncerta uspostavlja se ekvivalent suvremenog plesnog kolektiva s bendom zbog mogućnosti zahvaćanja šireg auditorija od onog u vlastitoj enklavi, odnosno onih koji ples stvaraju i prate. Radni uvjeti su slični onima s kojima se susreću bendovi – izvaninstitucionalni pristup, potreba za snimanjem albuma kako bi ih netko čuo, te nužnost nazivanja bendom radi privlačenja publike. Bez koncerata, novih albuma i pjesama, ne dolazi ni nova publika, a interes za bendom, albumom, ili u ovom slučaju predstavom, drastično opada. Sve je veća tendencija da se ples nastanjuje u nove, alternativne ili pak neadekvatne prostore. U Hrvatskoj i regiji ta potreba dolazi zbog manjka infrastrukture, ali i činjenice da mlade ljude tradicionalni kazališni prostor nije zainteresirao kao mjesto susreta i razmjene ideja koje rezoniraju s trenutnim socio-ekonomskim kontekstom.
Ples is not dead, The Pogo Dolls are here!

Autorski tim: Šimun Stankov, Espi Tomičić , Boris BarukčićSuradnici: Una Štalcar-Furač, Eva Kocić, Ema Kani, Gendis Putri Kartini, Margareta FiringerScenografija, kostimografija, dizajn plakata: Ivana StećukGlazba: Sara Renar, Dimitrije SimovićKoprodukcija: Udruga Domino, UO Škvadra, Scena Ribnjak

Iz Autorova pera: rukopisna građa Miroslava Krleže
2024-07-02 12:00 - 14:00 | Nacionalna i sveučilišna knjižnica u Zagrebu, Ulica Hrvatske bratske zajednice 4, Zagreb, 10000, Croatia (Local Name: Hrvatska)
Nacionalna i sveučilišna knjižnica u Zagrebu javnosti će predstaviti Krležinu rukopisnu ostavštinu koja prati program 13. festivala Miroslav Krleža, i to u okviru tradicionalnog susreta i jednodnevne izložbe Iz Autorova pera: rukopisna građa Miroslava Krleže, koji će se održati 2. srpnja u 12 sati.
Na događanju u Nacionalnoj i sveučilišnoj knjižnici u Zagrebu sudjelovat će Lada Čale Feldman, Suzana Marjanić, Irena Galić Bešker, dramska umjetnica Antonija Stanišić Šperanda te Goran Matović, utemeljitelj, autor i ravnatelj Festivala Miroslav Krleža.
13. festival Miroslav Krleža obuhvatit će niz scenskih izvedbi i popratnih zbivanja u razdoblju od 28. lipnja do 7. srpnja 2024. godine, stavljajući programsko težište na svijet opterećen sukobima, čije se privatne drame u konačnici odigravaju u Krležinoj Baraci Pet Be, koja postaje sinegdoha za svu uzaludnost ratnih stradanja. Većina predstava bit će uprizorena u prostoru bivše vojne bolnice u Vlaškoj 87.
Nacionalna i sveučilišna knjižnica u Zagrebu, prema želji samog Miroslava Krleže, postala je dom njegove rukopisne ostavštine. Krležin nasljednik, prim. dr. Krešimir Vranešić, Krležinu je ostavštinu darovao Nacionalnoj i sveučilišnoj knjižnici u Zagrebu, a ona je otpečaćena po isteku moratorija, točno na dvadesetu obljetnicu njegove smrti. Građa je obrađena u Zbirci rukopisa i starih knjiga, razvrstana i složena u mape u skladu s pravilima knjižničarske struke i uz pomoć istaknutih krležologa (Zorana Kravara, Velimira Viskovića, Vlahe Bogišića) i Krležina bibliografa Davora Kapetanića. Po završetku obrade, njezin je sadržaj objavljen u katalogu Rukopisna ostavština Miroslava Krleže, koji je Nacionalna i sveučilišna knjižnica u Zagrebu otisnula 2003. godine.

XV. Ljetne noći Teatra EXIT: San Ivanjske noći
2024-07-03 21:30 - 23:10 | Teatar EXIT (Ilica 208)
Predstavom San Ivanjske noći Teatar EXIT prigodno otvara svoje XV. Ljetne noći koje se održavaju na krovnoj terasi Centra mladih Ribnjak i u Studiju EXIT (Gundulićeva 37/1).
Ovogodišnje ljetne noći Teatra EXIT bit će organizirane u dva dijela. Prvi dio počinje 3. srpnja i traje do 3. kolovoza, dok će drugi dio trajati od 30. kolovoza do 14 rujna.
SAN IVANJSKE NOĆI
Autorski tim:
Tekst: William Shakespeare
Prilagodba i režija: Rene Medvešek i Sara Stanić
Igraju: Nika Barišić, Vid Ćosić, Filip Lugarić, Ružica Maurus, Lara Nekić, Kristijan Petelin
Produkcija: Teatar EXIT, Gradsko kazalište Požega, Akademija dramske umjetnosti Zagreb

O predstavi:
Na Ivanjsku noć, najkraću i najčarobniju noć u godini, kada se, prema predaji, miješaju vilinski i ovaj naš ljudski svijet, mladi Atenjani Helena, Hermija, Demetrije, Lisandar te šarolika skupina obrtnika, ujedno i amaterskih glumaca, zaglave u šumi i budu izloženi spletkama, zabunama i hirovima vila i vilenjaka. Noć naposljetku završi sretno; razdvojeni zaljubljeni parovi budu spojeni kako i dolikuje/priliči, a ljudski i vilinski svjetovi budu razdvojeni, kako je svakako bolje za sve.
Definiranje i pitanje pouke djela ima neobičan i ne-lektirski odgovor i zato ulazimo u vlastito promišljanje i možda, vlastitu filozofiju. Naime, ne znamo koja je pouka djela. Dok kod ostalih klasičnih komada tog perioda gotovo odmah možemo odgovoriti da je pouka Ne kradi!, Ne ubij!, Ne budi arogantan, Bogatstvo nije najvažnije, itd. – ovdje stojimo pred humorom i veseljem teksta, ali bez konkretnog odgovora ima li taj tekst neki dublji, moralni oslonac, nešto što ga čini klasikom i s te filozofske strane. I time moramo zaključiti – ovaj tekst je vježba veselja. Veselja pisanja, veselja igranja, veselja gledanja, veselja ljubavnih drama i veselja života općenito. On od nas traži da se podsjetimo da su humor, jednostavnost, zabuna i romantika životne i kazališne teme ravnopravne osveti, patnji i nesreći. Ovaj tekst je remek-djelo jer nas veselo opominje: Ne uzimajte sebe ozbiljno!, “Ne budite zle nam volje, drugi puta bit će bolje” – a ta se lekcija možda ipak lakše, konkretnije i dugotrajnije prenosi putem lakoće i razigranosti, a ne drame, patnje i suza. I hvala piscu na toj genijalnosti.
Vježbanje veselja bilo je i glavna potka rada na ovoj predstavi Sna koja je nastala iz ispita glume na Akademiji dramske umjetnosti u Zagrebu pod mentorstvom Renea Medvešeka i Sare Stanić Blažević. Uz tek nekoliko rekvizita i jednostavna kostimografska rješenja tadašnji su studenti druge godine na praznoj pozornici bili prepušteni vlastitoj mašti i hrabrosti izvedbe. Iako je njih šestero preuzelo sve uloge ove složene komedije, njezini se zapleti i dalje lako prate, što dijelom zahvaljujemo Bardu (i vještim Sarinim škaricama, op. Renea Medvešeka), a dijelom talentu i sposobnosti preobrazbe mladih glumaca, koji su se od svog prvog uspješnog nastupa nadali nekoj prilici da se svome Snu vrate u profesionalnim uvjetima, što im je nekoliko godina kasnije ova neobična troprodukcija Teatra EXIT, Gradskog kazališta Požega i Akademije dramske umjetnosti i omogućila.
Za ovaj su uvod zapravo važne samo dvije riječi: mašta svih uključenih, glumaca i publike, i čarolija: čarolija igre, gledanja i naravno, posljednje, ali ne i najmanje važno, prve zaljubljenosti.

samostalna diplomska izložba Luise Pascu "Kupaonica"
2024-07-04 08:00 - 17:00, 2024-07-04 19:00 - 2024-07-16 20:00 | galerija Šira, Preradovićeva 13, Zagreb, 10000, Croatia (Local Name: Hrvatska)
Kupaonica je instalacija koja se bavi dodirnim točkama između slikarstva, ne-slikarskih podloga i akta. Prikazujući ljudsko tijelo na pronađenim materijalima koji uključuju keramičke pločice, linoleum i zavjese, stvaram naraciju smještenu u tankom procijepu između reprezentacije i stvarnosti. Karakteristike različitih podloga i njihovog postava diktiraju način na koji se ta tijela gledaju i “čitaju”. Keramičke pločice određuju tijelo po načelu fragmentiranosti: ono je razdvojeno i ponovno spojeno, raspršeno u zasebne dijelove, tijelo se širi i zauzima područje zida. Linoleum i zavjese su nosioci cjelovitih prikaza, čija kompozicija usmjerava gledateljevo kretanje u prostoru. Nezgrapno zrcaleći dimenzije i navike stvarnih ljudi, ljudi na ovim slikama su uhvaćeni u trenutku razodijevanja, poziranja i intimnog rituala tuširanja. Ovo su tijela u nastajanju, izvađena iz transportnih kutija i postavljena u prostor galerije u jednoj od mogućih kombinacija. Slikarski medij u ovom radu ne služi samo prikazivanju tijela, nego i sam ulazi u razgovor s materijalima i temom, producirajući nova pitanja. Prekriva li boja tijelo, ili ga otkriva? Koji su tragovi tjelesni, a koji slikarski? U igri sakrivanja, razotkrivanja, stvaranja i uništavanja nastojim pomiriti granice između iluzije i stvarnosti, akta i tijela, promatrača i promatranoga, te slike i instalacije. Poistovjećujući “tjelesnost” tijela sa “tjelesnosti” keramike, linoleuma i plastične folije, nailazim na novi kut gledanja, koji mi je pomogao “ohladiti” unutarnje rasprave o tijelu i slikarstvu.

Održiva Ura - ISKRA Collective x Urania: Kolektivne tendencije, ruralne realnosti
2024-07-04 19:00 - 21:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U četvrtak, 4. srpnja u 19h sati u Uraniji – prostoru kreacije, ISKRA collective održat će predavanje na temu “Kolektivne tendencije/Ruralne realnosti” na kojem će na zanimiljiv, sažet i stručan način preslikati život u Pokupskom. Predavanje će biti interaktivnog karaktera gdje će posjetitelji dobiti ISKRA Putovnicu u kojoj će odabrati mikrolokaciju te odgovoriti na pitanja koja se tiču njihovog vlastitog promišljanja o identitetu mjesta, baštini i tradiciji s kojima ostvaruju posebnu povezanost, kao što i Iskra ostvaruje s Pokupskim.

Martina Miholić, otvorenje izložbe “Garden of Abundance”
2024-07-04 20:00 - 21:30 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Projekt Martine Miholić “Garden of Abundance”, u organizaciji Galerije 90-60-90 istražuje složene koncepte poput postanka evolucije, a evocira distopijske ambijente otoka i arhipelaga. U Velikoj dvorani Pogona Jedinstvo distopijski ambijent bit će sazdan od organskih tvorevina, fotografija i drugih elemenata, karakterističnih za estetiku ove vizualne umjetnice. Narativne okosnice ciklusa su bajka Hansa Christiana Andersena o Maloj sireni te mit o Inani, sumerskoj božici seksualne ljubavi, plodnosti i rata. Nakon otvorenja 4. srpnja, izložba će biti otvorena do 7. srpnja, svaki dan od 16:00 do 21:00.
Više na poveznici.

XV. Ljetne noći Teatra EXIT: San Ivanjske noći
2024-07-04 21:30 - 23:10 | Teatar EXIT (Ilica 208)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).

SAN IVANJSKE NOĆI
Autorski tim:
Tekst: William Shakespeare
Prilagodba i režija: Rene Medvešek i Sara Stanić
Igraju: Nika Barišić, Vid Ćosić, Filip Lugarić, Ružica Maurus, Lara Nekić, Kristijan Petelin
Produkcija: Teatar EXIT, Gradsko kazalište Požega, Akademija dramske umjetnosti Zagreb

O predstavi:
Na Ivanjsku noć, najkraću i najčarobniju noć u godini, kada se, prema predaji, miješaju vilinski i ovaj naš ljudski svijet, mladi Atenjani Helena, Hermija, Demetrije, Lisandar te šarolika skupina obrtnika, ujedno i amaterskih glumaca, zaglave u šumi i budu izloženi spletkama, zabunama i hirovima vila i vilenjaka. Noć naposljetku završi sretno; razdvojeni zaljubljeni parovi budu spojeni kako i dolikuje/priliči, a ljudski i vilinski svjetovi budu razdvojeni, kako je svakako bolje za sve.
Definiranje i pitanje pouke djela ima neobičan i ne-lektirski odgovor i zato ulazimo u vlastito promišljanje i možda, vlastitu filozofiju. Naime, ne znamo koja je pouka djela. Dok kod ostalih klasičnih komada tog perioda gotovo odmah možemo odgovoriti da je pouka Ne kradi!, Ne ubij!, Ne budi arogantan, Bogatstvo nije najvažnije, itd. – ovdje stojimo pred humorom i veseljem teksta, ali bez konkretnog odgovora ima li taj tekst neki dublji, moralni oslonac, nešto što ga čini klasikom i s te filozofske strane. I time moramo zaključiti – ovaj tekst je vježba veselja. Veselja pisanja, veselja igranja, veselja gledanja, veselja ljubavnih drama i veselja života općenito. On od nas traži da se podsjetimo da su humor, jednostavnost, zabuna i romantika životne i kazališne teme ravnopravne osveti, patnji i nesreći. Ovaj tekst je remek-djelo jer nas veselo opominje: Ne uzimajte sebe ozbiljno!, “Ne budite zle nam volje, drugi puta bit će bolje” – a ta se lekcija možda ipak lakše, konkretnije i dugotrajnije prenosi putem lakoće i razigranosti, a ne drame, patnje i suza. I hvala piscu na toj genijalnosti.
Vježbanje veselja bilo je i glavna potka rada na ovoj predstavi Sna koja je nastala iz ispita glume na Akademiji dramske umjetnosti u Zagrebu pod mentorstvom Renea Medvešeka i Sare Stanić Blažević. Uz tek nekoliko rekvizita i jednostavna kostimografska rješenja tadašnji su studenti druge godine na praznoj pozornici bili prepušteni vlastitoj mašti i hrabrosti izvedbe. Iako je njih šestero preuzelo sve uloge ove složene komedije, njezini se zapleti i dalje lako prate, što dijelom zahvaljujemo Bardu (i vještim Sarinim škaricama, op. Renea Medvešeka), a dijelom talentu i sposobnosti preobrazbe mladih glumaca, koji su se od svog prvog uspješnog nastupa nadali nekoj prilici da se svome Snu vrate u profesionalnim uvjetima, što im je nekoliko godina kasnije ova neobična troprodukcija Teatra EXIT, Gradskog kazališta Požega i Akademije dramske umjetnosti i omogućila.
Za ovaj su uvod zapravo važne samo dvije riječi: mašta svih uključenih, glumaca i publike, i čarolija: čarolija igre, gledanja i naravno, posljednje, ali ne i najmanje važno, prve zaljubljenosti.

Galerija Flora: Izložba VIDE SAČIĆ Valna Duljina / Wavelenght
2024-07-05 21:00 - 2024-07-13 23:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora pozivaju Vas na otvorenje izložbe VIDE SAČIĆ Valna Duljina / Wavelenght koje će se održati u petak 5. srpnja u 21 sat u Galeriji Flora.
Izložba se može pogledati do 13. srpnja svaki dan od 9 do 12 sati i od 18 do 22 sata.
Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com
Ukoliko želite kontaktirati umjetnicu koja je u rezidencijalnom boravku u Flori, molimo javiti se na vidasacic@gmail.com

Izložba “Wavelength” (Valna duljina), postavljena u galeriji Flora u Dubrovniku, istražuje identitet unutar zajednice. Radovima na papiru često propitujem teme roda, rada i imigracijskog iskustva u Sjedinjenim Državama. Moje putovanje započelo je 1998. godine kada sam se sama preselila iz Hrvatske na američki Srednji Zapad. To je bio velik korak za mene kao sedamnaest godišnju tinejdžerku i duboko je oblikovao moj život i umjetničku praksu.
U svom radu koristim tipografiju da bih dovela u pitanje konvencionalna značenja jezika. Ručno izrađujem svaki otisak pomoću tiskarskog stroja Vendercook i pojedinačno odvojivih slova. Stvaranje ovih ispisa nije samo tehnička vježba, već promišljeno bavljenje povijesnim narativima i alatima korištenim za njihovu izradu, a uključena su i osobna razmišljanja koja često izmiču utvrđenim zapisima. Izvori na koje se pozivam uglavnom su pažljivo odabrane povijesne činjenice i dokumenti od kojih mnogi nisu uključeni u tradicionalne arhive. No, ovom izložbom fokusirala sam se na svoje suvremenike.
Osmišljena posebno za galeriju Flora, izložba se odvija kao site-specific instalacija gdje je svaki otisak zamišljen kao jedinstvena komponenta koja doprinosi široj priči. Neki otisci sadrže moje vlastite spise, otisnute korištenjem ručno sastavljenih metalnih slova. Međutim, većina grafika su otisci nastali korištenjem velikih drvenih slova, a sadržaj su razgovora prikupljenih tijekom posjeta studijima suvremenih čikaških umjetnika i njihova je poruka istaknuta kako bi bila uključena u izložbeni prostor. Moja uloga umjetnice uključuje i ulogu urednika i tiskara, čime zaokružujem dani sadržaj. Svi su razgovori vođeni u svibnju i lipnju 2024. Prikupljanjem, odabirom i ručnim ispisom fragmenata iz razgovora, dovodim u pitanje reprezentaciju i potencijal za iskrivljavanje, okrećući se intenzivnom pojednostavljivanju i prihvaćanju apsurdnosti.
Neformalnost posjeta studiju s umjetnicima bila je sastavni dio rada jer smo se povezivali kroz humor i smislene dijaloge. Upuštajući se u iskrene razgovore, zapisivala sam rukom trenutke i doživljaje, s bilješkama i tajnim fotografijama snimljenim telefonom. Često sam se našla na istoj valnoj duljini sa sugovornikom, pa bih onda izgubila tu vezu i nanovo radila na njezinu ponovnom uspostavljanju. Taj je proces postao dio mog projekta i nešto što želim proširiti na publiku. Odabrala sam riječi i fraze iz tih interakcija i ugradila ih u svoje grafike koristeći pomične drvene tipografske elemente, stvarajući slikovnu tapiseriju koja vizualno ujedinjuje perspektive. Međutim, kada se netko usredotoči na čitanje, jedinstvo postaje diskutabilno jer riječi otvaraju prostor za više pitanja nego objašnjenja.
Kroz ove duboko promišljene činove formiranja dijaloga s publikom, nastojala sam premostiti geografske udaljenosti i stvoriti opipljive veze između umjetnika i publike. Izlaganje printova na papiru potvrđuje njihovo postojanje kao predmeta i inzistira na tjelesnosti i taktilnom angažmanu, naglašavajući transformativni potencijal osobnih interakcija, posebice u eri kojom dominira digitalna komunikacija. Unatoč logističkim izazovima koje je postavila pandemija, a koja je naglasila krhkost konvencionalnih arhivskih praksi i povećala naše oslanjanje na digitalne medije, ovaj projekt iznova stvara umjetnost dokumentiranja kroz intimne susrete licem u lice. Ovaj pristup naglašava stalnu važnost izgradnje osobnog razumijevanja u različitim sredinama i na različitim lokacijama. Nastale interakcije nude mogućnost za uspostavljanje dubljih veza između uključenih umjetničkih zajednica, kao i njihove publike.

Vida Sačić

——————————————————————
Umjetnici koji sudjeluju u projektu:
– Hale Ekinci
– Yoonshin Park
– Jaclyn Jacunski
– Dushko Petrovich
– Kushala Vora
– Michelle Marie Murphy (MMM)
– Sonya Bogdanova
– Millicent Kennedy
– Latam Zearfoss
– Joshua Taylor
– Charles Ryan Long
– Aya Nakamura
– Kristin Abhalter Smith
– Tulika Ladsariya
posjeti su i dalje u tijeku
Vida Sačić (rođena u Hrvatskoj, živi u Americi od 1998.)
Vida Sačić je multidisciplinarna umjetnica iz Chicaga. U svom radu bavi se rodnom tematikom, kao i temama imigracije i rada, koristeći prvenstveno tisak i tipografiju. Sačić kontinuirano sudjeluje u izložbama u Americi i svijetu, uključujući izložbe u DeVos Art Museum (Michigan, SAD), Art Mora Gallery (NYC/NJ, SAD) i The Center for Book Arts (NYC, SAD). Aktivno izlaže u Chicagu, nedavno u Hyde Park Art Centru, Co-Prosperity Sphere i Public Works Gallery. Radila je na dugoročnim projektima u studiju Tiporenesansa (Ljubljana, Slovenija) i muzeju Hamilton Wood Type & Printing (Wisconsin, SAD). Njezina djela dio su mnogih privatnih i javnih zbirki, uključujući Sidney and Lois Eskenazi Museum of Art (Indiana, SAD), Cary Graphic Arts Collection na Rochester Institute of Technology (New York, SAD) i Newberry Library (Chicago, SAD). Njezini radovi većeg formata dio su izložbe “Imigrantski tisak u Chicagu” koju trenutno organizira Newberry Library uz potporu Terra Foundationa. Aktivna je članica umjetničke zajednice u Chicagu, sudionica panela i kustosica izložbi usmjerenih na izgradnju međunarodnih veza, posebno s fokusom na centralnu i jugoistočnu Europu. Radila je i bila na vodećim pozicijama u mnogim organizacijama u Chicagu, uključujući Society of Typographic Arts (STA), AIGA, Spudnik Press i Roman Susan Gallery. Svoju umjetničku praksu nadopunjuje i veže uz pedagoški rad, uz posebnu predanost radu sa umjetnicima prve generacije imigranata i umjetnika nižeg socioekonomskog statusa. Autorica je programa studija grafičkog dizajna na Sveučilištu Northeastern Illinois u Chicagu, gdje je predaje kao redovna profesorica.
Kontakt: vidasacic@gmail.com
ENGLISH
The exhibition “Wavelength,” showcased at Flora Gallery in Dubrovnik, explores identity within the community through my works on paper, in which I have often explored themes of gender, labor, and the immigrant experience in the United States. My journey began in 1998 when I moved alone from Croatia to the American Midwest, a pivotal transition for me as a teenager that profoundly shaped my life and artistic practice.
In my work, I employ typography to challenge language’s conventional meanings. I meticulously craft each piece using my Vendercook printing press and moveable type. Creating these prints is not merely a technical exercise but a deliberate engagement with historical narratives and the tools used to produce them through personal reflections that often elude established records. My past sources have mostly been carefully selected historical narratives that have escaped traditional archives. However, in this exhibition, I focused on my contemporaries.
Designed specifically for the Flora Gallery, the exhibition unfolds as a site-specific installation where each print is conceived as a unique component contributing to a larger narrative. Some prints feature my own writings, hand-set in small metal type. However, the majority of the prints feature large wood-type impressions of conversations gathered through studio visits with contemporary Chicago artists whose voices are elevated to be included in the exhibition space. As the editor and printer of the work, my role looms over the content. All of the conversations were conducted in May and June of 2024. By undertaking the process of gathering, selecting, and hand-printing fragments from conversations, I question representation and the potential for distortion, courting oversimplification while embracing absurdity.
The informality of the studio visits with the artists was integral to the work as we connected through both humor and meaningful dialogues. Engaging in candid conversations, I captured moments and insights in handwritten notes and covert photographs taken with my phone. I often found myself on the same wavelength with whom I spoke, only to lose that connection and work again to reestablish it. That process became a part of my project and something I am looking to extend to the audience as they engage with the work. Selecting words and phrases from these interactions, I incorporated them into my prints using moveable wood type, creating a visual tapestry that visually unifies the perspectives. However, when one engages with reading, the unity falls into question as the words open space for more questioning than explanations.
Through these intentional acts of dialogue-building with the audience, I sought to bridge geographical distances and forge tangible connections between artists and audiences. Exhibiting prints on paper affirms their existence as objects and insists on physicality and tactile engagement, underscoring the transformative potential of personal interactions, particularly in an era dominated by digital communication. Despite the logistical challenges posed by the pandemic, which underscored the fragility of conventional archival practices and heightened our reliance on digital mediums, my project reimagines the art of documentation through intimate, face-to-face engagements. This approach emphasizes the continued importance of building personal understandings across diverse backgrounds and locales. The resulting interactions offer a possibility for the establishment of deeper connections between the artistic communities involved as well as their audiences.

Vida Sačić

——————————————————————
Participating artists:
– Hale Ekinci
– Yoonshin Park
– Jaclyn Jacunski
– Dushko Petrovich
– Kushala Vora
– Michelle Marie Murphy (MMM)
– Sonya Bogdanova
– Millicent Kennedy
– Latam Zearfoss
– Joshua Taylor
– Charles Ryan Long
– Aya Nakamura
– Kristin Abhalter Smith
– Tulika Ladsariya
visits are ongoing
Vida Sačić (b. Croatia, living in America since 1998)
Vida Sačić is a Chicago-based typographer and a multidisciplinary artist. Her work explores gender, immigration, and labor, primarily using print media. Sačić has exhibited nationally and internationally, including at DeVos Art Museum (MI), Art Mora Gallery (NYC/NJ), and The Center for Book Arts (NYC). She actively exhibits in Chicago, with recent exhibitions at Hyde Park Art Center (Chicago), Co-Prosperity (Chicago), and Public Works Gallery (Chicago). Sačić has worked on long-term projects at Tiporenesansa Studio (Slovenia) and The Hamilton Wood Type & Printing Museum (Wisconsin). She has been an Artist-in-Residence at The Penland School of Art and Craft (North Carolina) and The Center for Book and Paper Arts (Chicago), among others. Her works are a part of numerous private and public collections, including the Sidney and Lois Eskenazi Museum of Art (Indiana), the Cary Graphic Arts Collection at Rochester Institute of Technology (New York), and the Newberry Library (Chicago). Her large-scale works will be included in the exhibition of printing by and for immigrant communities, which is currently being developed by the Newberry Library, with support from the Terra Foundation.Sačić is an active member of the Chicago art community and has been a lecturer, panelist, and curator of exhibitions focused on building international connections, particularly focusing on Southeastern Europe. She has worked with and held leadership positions in many Chicago organizations, including the Society of Typographic Arts (STA), AIGA, Spudnik Press, and Roman Susan Gallery. Her artistic practice is complemented and tied to her work as an educator, with a particular commitment to working with first-generation, immigrant, and working-class artists. She has authored the BFA program in Graphic Design at Northeastern Illinois University in Chicago, where she has been awarded tenure and teaches at the rank of Professor.
Contact: vidasacic@gmail.com

XV. Ljetne noći Teatra EXIT: Scena Ribnjak: MATE MATIŠIĆ I HOT CLUB ZAGREB
2024-07-09 21:00 - 22:30 | Park Ribnjak, Ribnjak, Zagreb, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
Scena Ribnjak: MATE MATIŠIĆ I HOT CLUB ZAGREB
Ansambl:
Mate Matišić (gitara)
Marko First (violina)
Saša Nestorović (saksofon)
Joe Kaplowitz (tuba)

O izvedbi:
Hot Club Zagreb je najznačajniji hrvatski jazz-ansambl koji izvodi glazbu čuvenog Djanga Reinhardta i njegovog sastava Hot club de France. Od samog početka program ansambla osmišljava gitarist i književnik Mate Matišić, koji se glazbenom ostavštinom Djanga Reinhardta bavi duže od četrdeset godina. Uz Matišića, članovi Hot cluba Zagreb su vrhunski glazbenici: Marko First (violina), Saša Nestorović (saksofon) i Joe Kaplowitz (tuba). Matišić i ostali članovi sastava u svojim su glazbenim karijerama surađivali s najboljim i najpoznatijim svjetskim izvođačima gipsy jazz-glazbe: Birélijem Lagréneom, Stochelom Rosenbergom, Florinom Niculescuom, Christianom Escoudéom, itd.

Martina Franić i Miranda Herceg: Keramika i vizualni identitet Studija Pepel
2024-07-10 19:00 - 21:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
Galerija ULUPUH, Ilica 13
Autorice izložbe i likovnog postava: Martina Franić i Miranda Herceg
Keramičarka Martina Franić i dizajnerica Miranda Herceg svoja umjetnička i profesionalna djelovanja povezale su u uspješnu suradnju kad je Martina osnivala svoj keramičarski atelier Studio Pepel, za koji je Miranda kreirala vizualni identitet. Tako je započela suradnja koja traje već nekoliko godina, i obuhvaća izradu logotipa i promotivnih materijala, uređenje galerijsko-prodajnog prostora i druge načine primjene vizualnog identiteta u tiskovnim i digitalnim medijima.
Posjetitelji će moći razgledati izložbu do 20. srpnja u Galeriji ULUPUH, Ilica 13/1.kat, Zagreb, radnim danom od 10 do 17 sati i subotom od 10 do 13 sati.

Kreativna Ura: Absolute Beginners u Uraniji!
2024-07-11 20:00 - 22:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Urania – prostor kreacije, u četvrtak, 11. srpnja u 20h organizira glazbeni vremeplov uz Absolute Beginners – akustični trio koji nakon nekoliko godina pauze, opet kreće ispočetka!
Milan (cajon, udaraljke), Kruno (gitara) i Sandra (vokal) provest ce vas kroz hitove 80-ih i 90-ih godina pa ćete tako moći čuti svježe obrade Davida Bowieja, Eurythmicsa, Eltona Johna, Cyndi Lauper, Phila Collinsa, Alanis Morissette i mnogih drugih. Zalomit će se tu i pokoja star koja ne pripada navedenim desetljećima, no sve je to glazba vrijedna izvođenja i slušanja i, rekli bismo – opća kultura.
Ulaz je slobodan, no broj mjesta je ograničen, pa vas molimo da rezervirate svoje mjesto OVDJE.

XV. Ljetne noći Teatra EXIT: ARMAGEDONCI
2024-07-11 21:00 - 22:30 | Studio EXIT, Gundulićeva 37/1, Zagreb, 10000
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
ARMAGEDONCI
Autorski tim:
Tekst i režija: Sanja Milardović
Dramaturgija: Nikolina Rafaj
Igraju: Judita Franković Brdar, Sanja Milardović i Ivan Simon

O predstavi:
Svašta se skupi i svatko nešto trpi kad živi u rupi… to je tako, biti čovjek nije lako.
Zato dok još možeš… leti, trči, sanjaj, voli, grli, ljubi… i sa svojim vrijeme gubi.
Armagedonci su tragikomična predstava s glazbenim elementima o tri neobična lika koji su propali kroz zemlju te ostali zatočeni u malom fundusu kazališta. Ne znajući što se dogodilo, kakva ih je to katastrofa snašla i zašto nitko po njih ne dolazi danima, oni posumnjaju da je svijet snašao Armagedon. Dane provode u čekanju, nadanju da će ih netko spasiti i u svemu onome što se naizgled čini kao gubljenje vremena. Prisiljeni provoditi vrijeme zajedno ta tri, na prvu nespojiva lika, jedni drugima postaju sve, izvori najvećih frustracija i nadomjestak svega onoga što im nedostaje, a da toga možda nisu ni bili svjesni. Katastrofa ih je odvojila od svijeta, ali spojila jedne s drugima u vremenu koje je sve, samo ne izgubljeno.
Vrijeme je oduvijek najvrjednija i sveopća valuta. Kad čovjeku ponestaje vremena, on dobiva priliku ubrzano spoznati što mu je u životu zaista važno. I možda, bar nakratko, to i živjeti.

Jazz u muzeju / Dame biraju
2024-07-11 21:00 - 23:00
ELEONORA HILL KVARTET
Eleonora Hill / vokal
Domagoj Leljak / gitara
Luka Veselinović / kontrabas
Pavle Golubić / bubnjevi

XV. Ljetne noći Teatra EXIT: OD TIŠINE DO GLAZBE
2024-07-12 21:00 - 22:20 | Scena Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
OD TIŠINE DO GLAZBE
Autorski tim:
Gostovanje: Teatar Erato
Autori: Jure Ivanušič i Marko Vezovišek
Dramaturška obrada i prilagodba stihova: Ivan Đuričić
Izvode: Ivan Đuričić i Viktor Čižić
Producenti: Ivan Đuričić i Lidija Ivanda

O predstavi:
Zašto dirigenti žive dulje od drugih ljudi?
Kako je Elizin brat svirao poznatu Beethovenovu skladbu?
I što povezuje Ivu Robića i Mineu?
U jednosatnoj predstavi Od tišine do glazbe – koncert za anegdotu i klavir, glumac Ivan Đuričić i glazbenik Viktor Čižić vode publiku na zanimljiv i privlačan način, s anegdotama i šalama kroz povijest i fenomen glazbe u svoj njezinoj raznovrsnosti. U svojem ilustrativnom, duhovitom te tematski i žanrovski bogatom nastupu, majstorski prelaze iz jedne glazbeno relevantne uloge u drugu: od pijanista do pjevača, od skladatelja do dirigenta, od muzikologa do glazbenog kritičara. Dotiču se povijesti i razvoja glazbe, komponiranja, glazbenih posebnosti, čak i plagijata i anegdota potkrijepljenih primjerima iz prakse. Dotiču se i konzumiranja glazbe, dobrih i loših navika, od trivijalnosti do dobrog ukusa, od uvertire do aplauza. Publiku vode od kamenog doba do Rolling Stonesa, od klasične do moderne glazbe, od jazza do popa i od narodne glazbe do šansone.
